PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2010-2011 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1586)
  + [Valencià](/va/acuerdo/1586)






Selector de idioma

Leer

* [Español](/es/acuerdo/1586)
* [Valencià](/va/acuerdo/1586)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2010-2011[Butlletí Oficial Universitat d'Alacant](/ca/Publicacion)
=========================================================================================================================================

Secretaria General

Butlletí Oficial Universitat d'Alacant





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2010-2011

Data d'aprovació
:   17/09/2010

Data de publicació
:   17/09/2010

Òrgan competent
:   [OLD] Vicerectora de Planificació Estratègica i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1586.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1586)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1586)
  + [Compartir acuerdo en 

    X](https://twitter.com/intent/tweet?via=UA_Universidad&text=PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2010-2011&url=https://www.boua.ua.es/va/acuerdo/1586)

**Títol:** PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2010-2011

**Secció:** CONVOCATÒRIES I CONCURSOS

**Òrgan:** [OLD] Vicerectora de Planificació Estratègica i Qualitat

**Data d'aprovació:** divendres, 17 de setembre de 2010

PROJECTE XARXES D’INVESTIGACIÓ EN DOCÈNCIA UNIVERSITÀRIA. CONVOCATÒRIA 2010-2011

OBJECTE

L’objecte d’aquesta convocatòria és contribuir a la millora constant de la qualitat del procés d’ensenyament-aprenentatge i el disseny de bones pràctiques docents, i impulsar espais de col·laboració per al desenvolupament de projectes d’investigació, tot això en el marc de la implementació actual, ja vigent en el curs 2010-2011, de l’arquitectura curricular convergent amb l’Espai Europeu d’Educació Superior.

Així mateix, es vol promoure processos d’investigació i reflexió en docència i aprenentatge, impulsant la implicació dels estudiants en aquests processos, com també la constitució d’equips de treball interuniversitaris i de docents que es troben en el tram preuniversitari cap a sistemes més oberts que promoguen una diversitat de plantejaments més gran per a abordar les propostes metodològiques des d’una perspectiva múltiple i integral en què estiguen implicades totes les instàncies.

LÍNIES PRIORITÀRIES

Els projectes s’han de centrar en alguna de les línies següents:

- Disseny i elaboració de metodologies docents per al desenvolupament de competències i capacitats discents i també el foment de la participació activa i el treball en equip.

- Disseny, desenvolupament i innovació del currículum sobre el treball dut a terme en les guies docents.

- Planificacions metodològiques innovadores, que incorporen o no de manera eficaç noves eines TIC.

- Posada en pràctica de l’avaluació formativa.

- Elaboració i experimentació dels materials curriculars.

- Elaboració d’accions conjuntes i propostes pràctiques el propòsit de les quals siga contribuir a una millor connexió i coherència disciplinària entre àrees de la mateixa titulació.

- Casos pràctics d’aplicació i seguiment dels plans docents de les noves titulacions.

MODALITATS DE PARTICIPACIÓ

D’acord amb les anteriors línies prioritàries, s’estableixen aquestes modalitats de participació i les temàtiques corresponents:

MODALITAT I: Xarxes d’investigació en docència universitària de titulació - EEES

L’objectiu primordial d’aquestes és el foment de la coordinació i el treball en equip del professorat per al desenvolupament d’un curs complet, o d’una àrea de coneixement d’una titulació.

- Xarxes d’elaboració d’accions que promoguen pràctiques dirigides al desenvolupament de competències de l’estudiant.

- Xarxes de desenvolupament de metodologies que potencien l’aprenentatge autònom de l’estudiant, la interactivitat entre professors i estudiants i estimulen el treball en equip.

- Xarxes d’elaboració de materials curriculars que s’ajusten al nou marc de l’Espai Europeu d’Educació Superior.

- Xarxes d’elaboració de sistemes i instruments d’avaluació de coneixements, destreses i habilitats.

- Xarxes de coordinació en la implementació eficaç de les noves titulacions.

MODALITAT II: Xarxes d’investigació en docència universitària de lliure conformació - EEES

Xarxes de professorat amb projectes que no puguen ser previstos en els requisits de la modalitat I, amb rellevància per a la docència i aprenentatge, i que tinguen com a referència l’Espai Europeu d’Educació Superior.

MODALITAT III: Xarxes d’investigació en docència universitària de trams de preparació d’entrada a la Universitat

L’objectiu primordial d’aquestes és el foment de la coordinació i el treball en equip entre docents de diferents àrees o etapes educatives que promoguen accions conjuntes: d’investigació en el disseny i planificació de propostes d’ensenyament-aprenentatge, de millora de la coordinació entre ensenyaments en l’adaptació de l’estudiant a la Universitat i d’una millor conceptualització, comprensió i caracterització de la titulació a què s’opte.

PARTICIPANTS

Les xarxes podran estar constituïdes per PDI, estudiants de la UA, PAS i docents d’altres trams de l’ensenyament. L’estructura bàsica està definida per un coordinador/a de la UA i un màxim de 8/10 membres i un mínim de 4 membres, incloent-hi el coordinador de la xarxa.

Les xarxes podran preveure la participació de fins a 2 estudiants.

Podran participar dos docents externs a la UA, PDI d’altres universitats, i docents d’altres trams educatius o organismes dedicats a la formació del professorat, quan per la naturalesa del projecte que es vol desenvolupar es considere necessari.

En el cas de xarxes que, per les característiques del seu projecte, consideren necessària la inclusió d’un PAS per a implementar la investigació, serà la xarxa amb la conformitat del professional PAS, la que prenga aquesta decisió.

Aquesta convocatòria pretén que el treball col·laboratiu desenvolupat en els diferents grups de xarxes contribuïsca a la millora i a la eficiència en la investigació de l’ensenyança universitària amb la implicació i el compromís de la comunitat universitària.

SOL·LICITUD (LLOC I TERMINI DE PRESENTACIÓ)

Les sol·licituds es formalitzaran omplint el formulari disponible en l’enllaç següent:

<http://www.ua.es/va/ice/redes/solicitudes_redes.html>

La sol·licitud es presentarà signada per tots els participants en el Registre General de la UA, o en els registres auxiliars ubicats a les secretaries de centre i a la Seu d’Alacant, dirigida a la vicerectora de Planificació Estratègica i Qualitat.

El termini de sol·licitud per a totes les modalitats finalitza el 8 d’octubre de 2010.

El coordinador de cada xarxa serà el responsable directe de la informació i el funcionament del grup de treball.

ACCEPTACIÓ I SEGUIMENT

Els criteris de selecció dels projectes seran aquests:

- El grau d’adequació a les línies prioritàries expressades en aquesta convocatòria.

- La qualitat del projecte, que s’apreciarà amb els següents criteris d’anàlisi: precisió i adequació dels objectius, consistència metodològica, coherència interna i viabilitat del projecte.

- Les xarxes pertanyents a titulacions o assignatures amb un índex baix en el rendiment acadèmic.

- En el cas de xarxes que van participar en convocatòries anteriors, la rellevància dels informes d’investigació ja presentats.

Els professors participants adquireixen els compromisos següents:

- Assistència i participació a les reunions de xarxa.

- Treballar en el disseny i desenvolupament de la investigació.

- Elaboració de la memòria final de la investigació.

- Elaboració d’una memòria econòmica.

- Assistència a seminaris i cursos específics programats per l’ICE que s’hagen demanat.

- Coordinació amb l’ICE a través de la fitxa de seguiment.

L’incompliment d’aquests compromisos podrà determinar la interrupció de l’ajuda al projecte. L’ICE durà a terme un seguiment de tots els projectes seleccionats, i es compromet a facilitar, dins de les seues possibilitats, l’assessorament pertinent.

AVALUACIÓ I RESOLUCIÓ

La selecció dels projectes serà duta a terme per una comissió de valoració integrada per la vicerectora de Planificació Estratègica i Qualitat, el director de l’ICE, la directora del Secretariat de Planificació Estratègica, el director del Secretariat de Qualitat i un assessor del Programa Xarxes. En cas necessari, es requerirà la presència d’avaluadors externs que emetran els corresponents informes de qualitat.

La resolució provisional d’aquesta convocatòria tindrà data de 15 d’octubre de 2010, i els sol·licitants disposaran de 10 dies hàbils per a formular les reclamacions que estimen oportunes. El 29 d’octubre de 2010 es publicarà la resolució definitiva i es comunicaran les propostes aprovades.

GESTIÓ DE LES AJUDES

- La gestió dels recursos econòmics es farà de conformitat amb les normes i procediments de gestió econòmica vigents (LOU, Llei de pressupostos de la Generalitat Valenciana, Llei general pressupostària, Estatut de la Universitat d’Alacant, Bases d’execució del pressupost de la Universitat d’Alacant).

- La tramitació de la despesa s’ajustarà als conceptes pressupostaris de la gestió econòmica de la Universitat d’Alacant.

- Les ajudes seran canalitzades a través del departament a què pertanga el coordinador de la xarxa, que es responsabilitzarà de la distribució dels recursos als departaments als quals estiguen adscrits els participants, amb la prèvia entrega i avaluació de la memòria final.

- Els projectes d’innovació seleccionats tindran un finançament de fins a un màxim de 6.000 € per a la modalitat I, de 3.000 € per a la modalitat II i per a la modalitat III.

- Es faran efectives mitjançant transferències als capítols pressupostaris 2 i 6. Les claus pressupostàries del capítol 6, corresponent a l’exercici 2011, es tancaran el 30 d’octubre de 2012; els recursos romanents es revertiran a l’ICE.

- Així mateix, el coordinador serà el responsable de remetre a l’ICE una memòria econòmica en el format i terminis que li seran notificats oportunament.

- Els estudiants podran rebre una col·laboració directa de 300 €.

- El professional PAS inclòs en una xarxa rebrà una col·laboració directa de 300 €.

- En el cas que un mateix participant estiga adscrit a dues o més xarxes, només una d’aquestes rebrà l’ajuda corresponent a aquest participant.

- En tot cas, s’exclou el finançament de col·laboracions docents als professors de la Universitat d’Alacant.

- Els participants d’altres universitats o d’altres àmbits educatius no rebran ajuda econòmica. Rebran orientació i assessorament per part de l’ICE quan ho sol·liciten i podran participar en totes les activitats que s’organitzen com a membres de xarxes.

- En el cas de les xarxes que estiguen coordinades per una altra xarxa, serà aquesta última la que reba l'ajuda econòmica

- La inversió o distribució de l’ajuda haurà de ser presa a través d’una decisió col·legiada pels membres de la xarxa.

CERTIFICACIÓ

L’ICE certificarà la participació en el programa i de totes les activitats que s’organitzen.

Serà requisit indispensable haver lliurat la memòria final del projecte per a emetre certificat de participació.

PLA DE DIFUSIÓ DE LES INVESTIGACIONS

S’afavorirà un procés de comunicació fluid entre les xarxes que permeta un intercanvi d’investigacions i experiències que, sens dubte, redundaran en la millora de la qualitat de la docència. Amb aquesta finalitat, durant el segon trimestre del 2011 es duran a terme les IX Jornades de Xarxes d’Investigació en Docència Universitària a fi de fomentar, a través de comunicacions, la difusió dels resultats obtinguts en els projectes d’investigació.

Els treballs duts a terme per les xarxes podran ser publicats per la Universitat d’Alacant:

- Inserits en la pagina web de l’ICE.

- En format CD, una vegada feta la valoració.

- En format capítol de llibre, després de la valoració i revisió.

- Repositori de la Universitat d’Alacant.

Més informació:

<http://www.ua.es/va/ice/redes/convocatoria.html>

Projecte Xarxes d’Investigació en Docència Universitària

Institut de Ciències de l’Educació

Extensions telefòniques: 2882 i 3665

Adreça electrònica: fobea@nj.ee

Alacant, 17 de setembre de 2010

LA VICERECTORA DE PLANIFICACIÓ ESTRATÈGICA I QUALITAT

M. Cecilia Gómez Lucas





[Carretera Sant Vicent del Raspeig s/n  
03573 Sant Vicent del Raspeig - Alacant  
 Tel. 92 211 8387 - Fax 60 813 4773](https://www.google.es/maps/@00.750553,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12954&trk=tyah&trkInfo=tarId%8A9048324749789%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)